**Általános Szerződési Feltételek**

**HM Dekor**

**Korlátolt Felelősségű Társaság**

**1. A Vállalkozó**

1.1. A Vállalkozó neve: HM Dekor Kft.

1.2. A Vállalkozó székhelye: 6200 Kiskőrö, Május 1 utca 10.

1.3. A Vállalkozó adószáma: 27891908-2-03

1.4. A Vállalkozó telefonszáma: +36 30/ 211-4096.

1.5. A Vállalkozó Internet címe: [www.hmdekor.hu](http://www.polisign.hu/) A Vállalkozó elektronikus levélcíme: info@hmdekor.hu

1.6. A Vállalkozó bankszámla száma: HUF 10400621-50526968-57811007

**2. Általános feltételek**

2.1. A jelen Általános Szerződési Feltételeknek (a továbbiakban ÁSzF) a célja a Vállalkozó által elvállalt valamennyi vállalkozási tevékenység során a Vállalkozó és a Megrendelő közötti jogviszony szabályozása. Ennek megfelelően a jelen ÁSzF a Vállalkozó által megkötött, illetve a vele bármilyen módon létrejött vállalkozási- és szállítási-, valamint egyéb szerződés elválaszthatatlan részét képezi.

2.2. A jelen ÁSzF visszavonásig, vagy a következő verzió hatályba lépéséig érvényes.

2.3. A jelen Általános Szerződési Feltételeket a Vállalkozó elektronikus úton, mindenki számára elérhetővé teszi

a [hmdekor.hu](http://www.polisign.hu/) honlapon, és a telephelyén lévő irodáiban is hozzáférhetővé teszi.

2.4. A jelen Általános Szerződési Feltételek verziószáma: V.2.1.

2.5. A jelen Általános Szerződési Feltételek hatályba lépésének dátuma: 2020. július hó 15. napja

2.6. A Vállalkozó kijelenti, hogy rendelkezik mindazon személyi és tárgyi feltételekkel, amelyek az általa elvállalt vállalkozási tevékenységek elvégzéséhez a hatályos jogszabályokban meghatározásra, előírásra kerültek,

illetve amelyek az egyes szabványokban, műszaki előírásokban vagy szakmai szokásokban előírt feltételek megtartásához szükségesek.

2.7. A Megrendelő kijeleni, hogy rendelkezik az általa megrendelt termékek, illetve szolgáltatások díjának a megfizetéséhez szükséges anyagi feltételekkel és készen áll a vállalkozói díj teljes kifizetésére.

2.8 Megrendelő tudomásul veszi, hogy Vállalkozó kintlévőségeit követelésbehajtó társaság útján is jogosult kezelni, amennyiben a fizetési kötelezettségének nem tesz eleget.

**3. Részletes szerződési feltételek**

3.1. A Megrendelő által igényelt szolgáltatás vagy termék cégszerű, a megrendelő törvényes képviselőjétől származó, írásos (telefaxon, könyvelt postai küldeményben, futárpostai küldeményben továbbított papíralapú, valamint a Megrendelő által megadott e-mail címéről továbbított elektronikus anyag formájában) megrendelésével, illetve a Vállalkozó által tett árajánlat hasonló módon és alakszerűségekkel ellátott elfogadásával a Vállalkozó és a Megrendelő között vállalkozási szerződés jön létre. A vállalkozási szerződés létrejöttének feltétele az is, hogy az ehhez alapul szolgáló valamennyi iratot a felek törvényes képviselői, a jogszabályokban előírt módon és feltételekkel, szabályszerűen írják alá, az aláírás helyének és idejének pontos feltüntetése mellett.

3.2. A Vállalkozó folyamatosan, nyilvános tájékoztatást nyújt az általa tervezett, gyártott, összeszerelt, javított, felszerelt termékek köréről és az ezekhez kapcsolódó szolgáltatásairól a honlapján keresztül, amely azonban nem minősül ajánlattételnek.

3.3. A szerződéskötésre a Megrendelő által a Vállalkozó részére eljuttatott, szerződéskötési ajánlatnak

minősülő megrendelés, vagy a Vállalkozó árajánlata alapján kerül sor.

3.4. A Vállalkozó a hozzá beérkező megrendeléseket, illetve az általa kiadott ajánlatokat nyilvántartásba veszi.

A Vállalkozó a beérkezett megrendelésekre 5 munkanapon belül köteles nyilatkozni, hogy a megrendelést elfogadja, azt visszautasítja, vagy további pontosítást kér a Megrendelőtől. Az ajánlat visszautasítását a

Vállalkozó nem köteles indokolni.

3.5. Amennyiben a Megrendelő a kért pontosítást 7 munkanapon belül nem küldi meg a Vállalkozónak, akkor a megrendelést a Vállalkozó visszautasítja.

3.6. A Vállalkozó visszautasítja továbbá a megrendelést akkor is, ha a Megrendelőnek a Vállalkozóval szemben

korábbi megrendeléséből eredően bármilyen jellegű tartozása van, vagy az általa megrendelt termék, illetve, szolgáltatás díjának a megfizetésére nem képes, valamint akkor is, ha a felek között korábbi megrendelés teljesítésével kapcsolatban bármilyen jellegű vita van folyamatban.

3.7. Amennyiben a Vállalkozó a hozzá beérkezett megrendelésre 15 napon belül nem reagál, akkor azt a

megrendelés visszautasításának kell tekinteni.

3.8. A Vállalkozóhoz beérkezett megrendelés alapján, ha annak visszautasítására nem került sor, illetve az esetlegesen szükséges pontosítás megtörtént, akkor a Vállalkozó 5 munkanapon belül a megrendelés elfogadásával egyidejűleg, részletes árajánlatot küld a Megrendelő részére. Ha a Megrendelő a hozzá

eljuttatott az abban meghatározott kötöttségi időn belül elfogadja és ezt a Vállalkozónak visszaigaz olja,

akkor a Felek között a vállalkozási szerződés az árajánlatban foglalt tartalommal létrejön. Ugyancsak létrejön a szerződés a felek között, ha külön vállalkozási, vagy szállítási szerződést kötnek egymással, az előzőleg a Vállalkozó által kiadott árajánlat alapján.

3.9. Ha a Megrendelő megrendelése alapján a felek között létre jön a szerződés, akkor a Vállalkozó a szerződéskötést követően az általa tett árajánlatban meghatározott időtartamon belül köteles a szerződésben meghatározott terméket, vagy szolgáltatást a Megrendelőnek teljesíteni.

3.10. Nem minősül késedelmes teljesítésnek, ha a vállalkozás azért nem teljesül, mert az ahhoz szükséges és a

Megrendelő által biztosítandó valamely feltétel teljesítése késedelmesen, hiányosan, vagy egyáltalán nem történik meg.

3.11. A Vállalkozó köteles a közte és a Megrendelő között létrejött szerződés teljesítéséhez szükséges, és az ahhoz kapcsolódó valamennyi lényeges adatot, információt, leírást, műszaki rajzot, dokumentációt

rögzíteni és ezekről nyilvántartást vezetni. Ismétlődő teljesítés esetén a felek részéről elegendő a korábban már rögzített adatokra, vagy paraméterekre hivatkozni, azonban ennek a hivatkozásnak egyértelműnek és mindkét fél által azonosan alkalmazhatónak kell lennie.

3.12. A szerződés létrejöttéhez szükséges, és az abban rögzítendő lényeges információknak legalább a

következők: az áru pontos megnevezése, a kivágott alkatrészek esetén a kivágásra vonatkozó rajz száma, a cikkszám, a rendelésszám, az áru műszaki paraméterei, az áru minőségére, színére, egyéb jellemzői re vonatkozó igények tételes meghatározása, a csomagolás fajtája és minősége, a termék, illetve a szolgáltatás ára, a fizetési mód és a fizetési feltételek, a szállítási határidő, a fuvarozás módja és feltételei, az átvétel helye, ideje és módja.

3.13. Egyedi alkatrész gyártás esetén a Vállalkozónak az ajánlatkérése elkészítéséhez és a megrendelés elfogadásához legalább a következő adatokat kell a Megrendelőtől megkapnia:

a. A termék megnevezése, a műszaki rajz száma.

b. A méretekkel pontosan meghatározott műszaki rajz (lehet papír alapon átadott, vagy scannelt verzió, de átadásra kerülhet elektronikus formátumban is, az AutoCAD programmal készített \*.dxf, \*.dwg, vagy Corel programmal készített \*.crd formátumokban).

c. Az anyagminőség, esetleges helyettesítő minőségek.

d. A ráhagyások, és azok mértéke, ezek egyértelmű rajzi jelölése (nyersen maradó felület -

szabad tűrés, megmunkált felület - szabványos, vagy ettől eltérő tűrés stb.).

e. Az esetleges speciális kikötések, adekvát kódrendszerben beazonosítható színek

f. A mennyiségek, és a darabszámok.

g. A jelölések, azok kivitele és feltételei.

3.14. Egyedi termék gyártás esetén a Vállalkozónak az ajánlatkérése elkészítéséhez és a megrendelés elfogadásához legalább a következő adatokat kell a Megrendelőtől megkapnia:

h. A termék megnevezése, tervezett használati feltételei

i. A termék befoglaló mérete

j. Amennyiben rendelkezésre áll, pontosan meghatározott műszaki rajz, grafikai terv (lehet papír alapon átadott, vagy scannelt verzió, de átadásra kerülhet elektronikus formátumban is, az AutoCAD programmal készített \*.dxf, \*.dwg, vagy Corel programmal

készített \*.crd formátumokban).

k. Megrendelő által elfogadott anyag megnevezés.

l. Betűtípus, adekvát kódrendszerben beazonosítható színek

m. A mennyiségek, és a darabszámok.

n. Helyszíni szerelés címe, szerelési körülmények – ha van ilyen

3.15. A Vállalkozó az általa rögzített és nyilvántartott információkat 5 évig, de legkésőbb az esetlegesen felmerült jogvita jogerős lezárásáig köteles megőrizni, valamint ugyanezen határidőig olyan eszközt biztosítani, amellyel ezek az adatok ellenőrizhetők és kinyomtathatók.

3.16. A Vállalkozó az általa rögzített és nyilvántartott információk mellett, csak a Megrendelők előzetes hozzájárulásával gyűjt személyes adatokat és csak olyan mértékben, ami a tevékenységéhez, valamint az ügyfelek azonosításához és visszakereséséhez szükséges. Az adatokat kizárólag olyan célra lehet

felhasználni, amelyhez a Megrendelő előzetesen egyértelműen hozzájárult. A Megrendelő a Vállalkozóval megkötött szerződés alapján kifejezetten hozzájárul ahhoz, hogy személyét/vállalkozását a Vállalkozó az elvégzett tevékenysége tekintetében referenciaként megadja, illetve az általa gyártott, felszerelt termékekről fotókat készítsen és ezeket referenciaként felhasználja.

3.17. A Vállalkozó a vele kötött szerződések során kitöltött iratok adatait elektronikus formában, elektronikus úton, valamint az iratokról készült másolatokat fénymásolat formájában, papír alapon tárolja.

3.18. A Megrendelő a róla nyilvántartott adatokba bármikor betekinthet.

3.19. A Megrendelő bármikor kérheti az adataiban bekövetkezett változások átvezetését a Vállalkozó nyilvántartásaiban. A Megrendelő tudomásul veszi, hogy mind a létrejövő szerződésben, mind a Vállalkozó

által kiállított számlákban kizárólag a cégnyilvántartásban aktuálisan szereplő adatok kerülhetnek

feltüntetésre.

3.20. A Vállalkozó az Általános Szolgáltatási Feltételeit köteles közzétenni Internetes honlapján. A Vállalkozó jogosult az ÁSzF feltételeit egyoldalúan módosítani, azonban a módosítást a Vállalkozó köteles a

honlapján a módosítás hatályba lépését megelőző 15 nappal közzétenni, és arra külön is felhívni a

Megrendelők figyelmét. A módosítás azonban nem érinti a folyamatban lévő szerződéseket.

3.21. A Megrendelő tudomásul veszi, hogy a Vállalkozó a Megrendelő által igényelt termék, illetve szolgáltatás nyújtása érdekében a szükséges intézkedéseket, anyagbeszerzést, illetve gyártást, csak a szerződés tényleges létrejötte után, annak birtokában és az abban rögzített tartalomnak megfelelően kezdi meg. A Vállalkozó erre figyelemmel kizár minden egyéb szerződés létrejöttére vonatkozó lehetőséget és nem vállalja csak az írásos szerződésben rögzített kötelezettségek teljesítését.

3.22. A Megrendelő tudomásul veszi, hogy a Vállalkozóval írásban megkötött szerződés kizárólag írásban, a felek közös megegyezésével módosítható, ezért bármilyen egyéb szerződésmódosítási lehetőséget a

Vállalkozó kizár és annak teljesítésére nem vállalkozik, illetve ilyenért nem felel.

3.23. A Megrendelő tudomásul veszi, hogy a felek között létrejött szerződéstől bármikor, indokolás nélkül elállhat, azonban ilyen esetben köteles a Vállalkozó teljes kárát, költségeit és kiadásait megtéríteni a Vállalkozó számlája alapján, továbbá köteles 10%-os mértékű meghiúsulási kötbért is egyidejűleg megfizetni a

Vállalkozó részére.

3.24. A Megrendelő tudomásul veszi, hogy a Vállalkozó az általa teljesített vállalkozás során elkészült termékek szállításához szükséges valamennyi kelléket és csomagolóeszközt (fabetétek, fólia, paletta stb.), szállítást minden esetben kiszámlázza, azok értéke tehát a vállalkozói díjban külön tételként feltüntetésre kerül.

3.25. A Megrendelő tudomásul veszi, hogy a létrejött szerződésben meghatározott szállítási határidőn belül köteles eltérő mennyiségű részteljesítéseket is fogadni, és ennek megfelelően köteles ezek számláit a szerződésben rögzített fizetési feltételek szerint kiegyenlíteni. A létrejött szerződéstől eltérően időszaki előszállítást azonban a Vállalkozó kizárólag a Megrendelő előzetes hozzájárulása esetén alkalmazhat.

3.26. A Vállalkozó kiköti, hogy a létrejött szerződésben meghatározott termékek teljesítési helye a Vállalkozó telephelye, ahol a Vállalkozó a Megrendelőnek, vagy az általa megbízott fuvarozónak történő átadással teljesít.

3.27. A Vállalkozó a szerződésben meghatározott termékek elkészültét követően, azokat a Megrendelőnek

írásban készre jelenti, a Megrendelő pedig a szerződés szerint legyártott terméket köteles 3 munkanapon belül elszállítani vagy elszállíttatni. Amennyiben ez nem történik meg, úgy a Vállalkozó jogosult tárolá si díjat, valamint a felelős őrzés egyéb költségeit felszámolni, amelynek mértéke naponta az áru bruttó értékének 1,0%-a. Amennyiben a Megrendelő az árut a készre jelentéstől számított 10 naptári napon belül sem szállítja el, úgy a Vállalkozónak jogában áll az árut a Megrendelő költségére és kockázatára a Megrendelő egyidejű értesítése mellett leszállítani a Megrendelő székhelyére, vagy telephelyére és jogosult a szerződésben rögzítettek szerint a vállalkozói díjat a tárolási díjjal, illetve a felelős őrzés egyéb költségeivel megnövelve kiszámlázni. Helytelen adatközlés miatt a termék téves címre történő szállítása esetén a Megrendelőnek az ezen okból felmerülő fuvar- és egyéb költségeket is meg kell térítenie.

3.28. A Vállalkozó kiköti, hogy az általa gyártott termékek, illetve tőle megrendelt áruk kiadása a telephelyén kizárólag munkanapokon 08.00 óra és 15.30 óra között időben történik, az ezt követően érkezett járművek fogadása és parkolási lehetősége nem biztosított.

3.29. A Vállalkozó által gyártott termékek, illetve tőle megrendelt áruk esetében a mennyiségi átvétel a kiadáskor

és a szerződésben előírt tétel, valamint darabszám alapján történik. Ennek során a Megrendelő, vagy az általa megbízott fuvarozó a szállítólevélen a kiadott termékeket, illetve árukat darabszám szerint köteles átvenni és ennek tényét aláírásával igazolni a szállítólevélen. A Megrendelő jogosult az átadás során egyidejűleg minőségi ellenőrzést is végezni, amelyekhez a feltételeket a Vállalkozó köteles biztosítani. Amennyiben a Megrendelő a minőségi vizsgálatot az átvétel során nem végzi el, így azt köteles haladéktalanul, de legkésőbb az átvételtől számított 8 napon belül megkezdeni, és azt a megvizsgáláshoz szükséges idő alatt folyamatosan elvégezni. A Megrendelő az általa észlelt esetleges minőségi hibát köteles Vállalkozónak soron kívül, írásban bejelenteni és egyben köteles szavatossági igényét megjelölni.

3.30. A Megrendelő a fenti módon bejelentett hiba esetén a Megrendelő köteles a termék továbbértékesítését, továbbszállítását, feldolgozását, feldolgozásba vételét, illetve felszerelését azonnali felfüggeszteni, valamint a hibásnak vélt árut a helyszínen a Vállalkozónak bemutatni. Ennek elmaradása esetében a Vállalkozónak a reklamációt elutasítja és felelősségét a hibáért, valamint az abból származó esetleges következményekért kifejezetten kizárja.

3.31. Abban az esetben, ha a Megrendelő által bejelentett hiba valós, akkor a Megrendelő a hibás termék kijavítására, illetve, a rendeltetésszerű használatot gátló hiba esetében a kicserélésre tarthat igényt, a Ptk. szabályainak megfelelően, amennyiben a Vállalkozó ésszerű határidőn belül a kijavítást, illetve a

kicserélést elvégzi. A rendeltetésszerű használatot nem gátló hiba esetében a Megrendelő a legyártott termék, illetve a leszállított áru átvételét és kifizetését nem tagadhatja meg.

3.32. A Megrendelő tudomásul veszi, hogy az egyedi igényeknek megfelelően legyártott, elkészített, illetve beszerzett termékek, áruk esetében a minőségi megfelelőséget kizárólag a Megrendelő által leírt és a

Vállalkozó által visszaigazolt árajánlatban szereplő paramétereknek való műszaki, fizikai és minőségi feltételeknek való megfelelőséget kell érteni, amelynek során a Megrendelő által a vállalkozói ajánláshoz

képest megváltoztatott anyagokból és technológiákból eredő következményekért a Vállalkozó nem felel. Hasonlóan nem felel a Vállalkozó a megrendelésben részletesen meg nem jelölt, vagy műszakilag meg

nem határozható, illetve előre nem ismert használati feltételekből eredő sérülésekért, idő előtti elhasználódásokért, vagy egyéb nem paraméterezhető behatásokért.

3.33. A Megrendelő tudomásul veszi, hogy az általa megrendelt termékek fuvarozó által történő elszállítása esetén, bármilyen mennyiségi, vagy minőségi hiba észlelésekor haladéktalanul köteles a fuvarozóval

szembeni igény érvényesítéséhez szükséges intézkedéseket megtenni és erről Vállalkozót haladéktalanul értesíteni. Ezen intézkedések elmulasztása esetén a Megrendelő nem követelheti a Vállalkozótól azoknak a károknak a megtérítését, illetve felel azokért a károkért, amelyek a fuvarozóval szemben

érvényesíthetőek lettek volna

3.34. A Megrendelő a szerződéstől eltérő teljesítés esetén jogosult reklamációt bejelenteni. A reklamációt minden esetben kizárólag írásban, a Vállalkozó ügyvezetőjének lehet és kell bejelenteni. A Megrendelő a

reklamációban köteles az azonosításhoz szükséges minden adatot feltüntetni, illetve a reklamáció tényét igazolni. A reklamáció ténye nem jogosítja fel a Megrendelőt az áruért fizetendő ellenérték visszatartására, a Vállalkozó azonban minden írásban bejelentett reklamációra köteles 3 munkanapon belül válaszolni és a szükséges intézkedéseket megtenni. A jelen pontnak megfelelően bejelentett és kivizsgált reklamációt a

felek minden esetben kizárólag közös egyetértéssel, írásban zárhatnak le.

3.35. A Megrendelő tudomásul veszi, hogy „vis maior” esetében a Vállalkozó jogosult a szállítást a „vis maior” időtartamára elhalasztani, vagy a szerződés még nem teljesített részére vonatkozóan részben, vagy egészben a szerződéstől elállni, avagy azonnali hatályú felmondást alkalmazni. Emiatt a Vállalkozót

semmiféle hátrányos jogkövetkezmény nem érheti a Megrendelő részéről. „Vis maior”-nak számítanak a háború, a természeti katasztrófák, a pandémia esetén kihirdetett korlátozó intézkedések, a sztrájk, és más hasonló olyan körülmények, melyek a Vállalkozó által elháríthatatlanok és a szerződés teljesítését megnehezítik, vagy lehetetlenné teszik. „Vis maior”-nak kell tekinteni azt is, ha ezek a körülmények

valamely, Vállalkozó általi teljesítéshez igénybe vett beszállítónál, illetve Vállalkozónál következnek be.

3.36. A Vállalkozó kifejezetten kiköti és a Megrendelő tudomásul veszi, hogy a megrendelt termékek, illetve áruk tulajdonjogát a Vállalkozó a teljes vételár maradéktalan megfizetéséig fenntartja magának. Ennek megfelelően a Vállalkozó 15 napot meghaladó fizetési késedelem esetén jogosult választása szerint az

esetleges további gyártást, kiadást, illetve kiszállítást leállítani, vagy a szerződést azonnali hatállyal felmondani. 30 napot meghaladó fizetési késedelem esetén a Vállalkozó jogosult ezen túlmenően a Megrendelőnek kiadott termékeket, árukat birtokba venni, leszerelni és követelni a felmerülő kárai és költségei megtérítését. A Megrendelő a Vállalkozó tulajdonát képező termékek és áruk visszavételéhez

kifejezett hozzájárulását adja és elismeri, hogy ez az eljárás jogszerű a Vállalkozó részéről.

3.37. A Megrendelő tudomásul veszi, hogy abban az esetben, ha az általa megrendelt termékek, áruk megrendelésére azért került sor, mert azokat saját megrendelője részére kívánja továbbértékesíteni, akkor a saját megrendelője általi esetleges szerződés felmondás, vagy szerződés felbontás ellenére is a

megrendelt áruk és termékek ellenértékét meg kell fizetnie, ha azokat már átvette, azt megelőzően pedig a Megrendelői elállás következményeit kell alkalmazni.

3.38. A Megrendelő tudomásul veszi, hogy az általa megrendelt áruk, termékek és szolgáltatások ellenértékét

akkor kell megfizettetnek tekinteni - és ekkor száll át az áruk és termékek tulajdonjoga a Megrendelőre -

amikor a vállalkozói díj összege a Vállalkozó bankszámláján jóváírásra kerül, vagy a Vállalkozó pénztárában készpénzben megfizetésre kerül.

3.39. A Megrendelő tudomásul veszi, hogy fizetési késedelem esetén a Vállalkozó évi 20% késedelmi kamatot jogosult felszámítani, napi kamatszámítással. A késedelem szempontjából minden megkezdett nap egész napnak minősül.

3.40. Az Áfa tv. 163. § (2) bekezdés 2020. július 1-jétől hatályos c) pontjára tekintettel Vállalkozó az elvégzett munkáról a teljesítést követő 8 napon belül köteles a számlát kiállítani. Erre tekintettel Megrendelő köteles a teljesítési igazolás ellenjegyzéséről és megküldéséről ezen határidőn belül úgy gondoskodni, hogy Vállalkozó a számláját határidőben kiállíthassa. Amennyiben Megrendelő saját mulasztása miatt a

teljesítési igazolás nem került időben kiállításra és megküldésre, úgy nem tagadhatja meg Vállalkozó számlájának befogadását és határidőre történő megfizetését a teljesítési igazolás hiányára hivatkozással.

**4. Vegyes rendelkezések**

4.1. A szerződő felek kötelezettséget vállalnak arra, hogy eltérő megállapodás, illetve szerződéses rendelkezés hiányában a közöttük létrejött szerződés teljesítése során a tudomásukra jutott, bármely közlés, adat, tény és egyéb információ, illetve a másik fél részére eljuttatott, vagy az általa megkapott iratok tartalma tekintetében mindkét felet titoktartási kötelezettség terheli. A szerződő felek kötelezik magukat arra is, hogy ezeket az információkat bizalmas üzleti információként kezelik a szerződés fennállása alatt és azt követően is, időbeli korlátozás nélkül.

4.2. A szerződő felek tudomásul veszik, hogy egyik szerződő fél sem jogosult az ÁSzF teljesítése kapcsán tudomására jutott bármely adatot, tényt, információt, tervet, vagy dokumentumot a másik fél előzetes

írásbeli hozzájárulása nélkül harmadik személynek átadni.

4.3. A szerződő felek a jelen ÁSzF-ben foglaltak megszegésével okozott kárért a polgári jog általános szabályai

szerint felelnek.

4.4. A szerződő felek kölcsönösen megállapodnak abban, hogy a jelen ÁSzF-ből eredő jogvitáikat mindenkor megkísérlik békés úton tárgyalások útján rendezni.

4.5. Amennyiben a szerződő felek közötti egyeztetés valamelyik fél által kezdeményezetett egyeztetés napjától számított 30 napon belül nem vezet eredményre, arra az esetre a szerződő felek a szerződésből eredő

mindennemű vitás ügyük eldöntésére kikötik a Kiskőrösi Járásbíróság kizárólagos illetékességét.

4.6. A jelen ÁSzF-ben nem, vagy nem kellően szabályozott kérdésekben a mindenkor hatályos Polgári

Törvénykönyv rendelkezései az irányadók.

4.7. A jelen ÁSzF-ben szereplő nyilatkozatokat, kifejezéseket és fogalmakat a magyar nyelv szabályai szerint, a szavak általánosan elfogadott mindennapi jelentése szerint, valamint a magyar jogszabályok alapján kell értelmezni.